በእኔ እይታ የዓለም ህዝብ በተለይም ልዩነት ሊፈጥሩ ይችላሉ ተብለው የሚገመቱት ታላላቅ መንግስታት የኢትዮጵያን ሁኔታ እኛ ከምናውቀው ባላነሰ ያውቃሉ። እያወቁም ግን የራሳቸው ብሔራዊ ጥቅሞች እስከተጠበቁ ድረስ ለኢትዮጵያ ሕዝብ ብለው ምንም ነገር ላለማድረግ ወስነዋል። ስለዚህ የረዳት አብራሪው ድርጊት (ጠለፋም ተባለ እገታ) ለእነዚህ “ተጽዕኖ ፈጣሪ” ናቸው ለምንላቸው መንግስታት አንዳችም የሚጨምረው ዕውቀት ይኖራል ብየ አልገምትም። የተወሰነ ዕውቀት እንኳ ጨመሮላቸው ይሆናል ብንል፣ የራሳቸው ብሔራዊ ጥቅሞች አደጋ ውስጥ እስካልገቡ ድረስ በኢትዮጵያ ላይ ያላቸውን ፖሊሲ የሚቀይሩበት ምክንያት አይኖራቸውም።
